Diari Oficial de la Generalitat Valenciana


Sumari del DOGV 8838, del 18-06-2020 (2020/4622)

RESOLUCIÓ de 16 de juny de 2020, del vicepresident executiu de l'Agència Valenciana de la Innovació (AVI), per la qual s'amplien alguns dels terminis d'execució i justificació de les ajudes concedides en relació amb la Resolució de 15 de febrer de 2019, del vicepresident executiu de l'Agència Valenciana de la Innovació, per la qual es convoquen ajudes en matèria d'enfortiment i desenvolupament del sistema valencià d'innovació per a la millora del model productiu per als exercicis 2019-2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8838

Data del DOGV
:   18-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4622


Data del document
:   16-06-2020

Organisme emissor
:   Agència Valenciana de la Innovació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 de juny de 2020, del vicepresident executiu de l'Agència Valenciana de la Innovació (AVI), per la qual s'amplien alguns dels terminis d'execució i justificació de les ajudes concedides en relació amb la Resolució de 15 de febrer de 2019, del vicepresident executiu de l'Agència Valenciana de la Innovació, per la qual es convoquen ajudes en matèria d'enfortiment i desenvolupament del sistema valencià d'innovació per a la millora del model productiu per als exercicis 2019-2020. [2020/4622]  
Mitjançant la Resolució de 15 de febrer de 2019, del vicepresident executiu de l'AVI, es van convocar ajudes en matèria d'enfortiment i desenvolupament del sistema valencià d'innovació per a la millora del model productiu per als exercicis 2019-2020 (DOGV 21.02.2019).  
Posteriorment, el mes de juliol de 2019 es van dictar les diferents resolucions del vicepresident executiu de l'AVI vinculades als programes d'ajuda continguts en aquesta convocatòria, per les quals es va resoldre el procediment de concessió, i foren publicades en la pàgina web de l'AVI. A continuació, es van aprovar les successives resolucions que fixaven les condicions particulars de la concessió de les ajudes, i foren degudament notificades a cadascuna de les entitats interessades.  
El Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19 (BOE 14.03.2020), en vigor des del dia de publicació, va establir en la disposició addicional tercera la suspensió de terminis administratius.  
En matèria de subvencions i ajudes públiques, l'article 54.1 del Reial decret llei 11/2020, de 31 de març, pel qual s'adopten mesures urgents complementàries en l'àmbit social i econòmic per a fer front a la Covid-19 (BOE 01.04.2020), va establir:  
«En els procediments de concessió de subvencions, les ordres i resolucions de convocatòria i concessió de subvencions i ajudes públiques previstes en l'article 22.1 de la Llei 38/2003, de 17 de novembre, general de subvencions, que ja hagueren sigut atorgades en el moment de l'entrada en vigor del Reial decret 463/2020 podran ser modificades per a ampliar els terminis d'execució de l'activitat subvencionada i, en el seu cas, de justificació i comprovació d'aquesta execució, encara que no s'haguera contemplat en les corresponents bases reguladores.  
A aquest efecte, l'òrgan competent haurà de justificar únicament la impossibilitat de realitzar l'activitat subvencionada durant la vigència de l'estat d'alarma, així com la insuficiència del termini que reste després de la finalització per a la realització de l'activitat subvencionada o la justificació o comprovació».  
Per tant, com que les ajudes de caràcter plurianual (2019-2020) de la convocatòria realitzada mitjançant la Resolució de 15 de febrer de 2019 ja estaven atorgades en el moment de l'entrada en vigor del Reial decret 463/2020, pertoca ampliar-ne el termini d'execució i justificació.  
  
Es justifica aquesta ampliació en el fet que l'estat d'alarma declarat arran de la crisi sanitària ocasionada per la Covid-19 està provocant el retard en l'execució de les activitats programades en els projectes subvencionats, la qual cosa dificulta la correcta realització de la finalitat de les ajudes concedides, i es considera la represa del còmput de la data límit per a la realització de l'actuació i la posterior justificació, com a insuficient. Per això, per a facilitar l'execució i justificació de les activitats subvencionades, i contribuir a l'eficàcia de l'objecte de la convocatòria, se'n resol l'ampliació fent ús de la facultat legalment prevista.  
  
En ús de la facultat prevista en l'article 6 del Decret 9/2018, de 30 de maig, del president de la Generalitat, pel qual es van establir les bases reguladores per a la concessió d'ajudes en matèria d'enfortiment i desenvolupament del sistema valencià d'innovació per a la millora del model productiu i, en particular, en el resolc tretzé de la convocatòria realitzada mitjançant la Resolució de 15 de febrer de 2019, del vicepresident executiu de l'AVI, que atribueix la competència a aquesta vicepresidència executiva per a la resolució d'aquelles incidències que pogueren produir-se en relació amb els terminis d'execució i justificació, resolc:  
Primer  
Ampliar en els projectes de caràcter plurianual fins al 31 de març de 2021 el termini d'execució de la segona anualitat, i fins al 23 d'abril de 2021 la data límit de justificació, excepte els justificants dels pagaments de les quotes de la Seguretat Social corresponents a 2021 però que hagen de ser ingressats per l'entitat beneficiària amb posterioritat a la mencionada data límit anterior, que es presentaran, com a màxim, el 6 de juliol de 2021.  
  
Segon  
Aquestes ampliacions dels terminis d'execució i justificació no suposen un increment de l'import de les ajudes concedides.  
  
Tercer  
Publicar la present resolució en el DOGV, sense perjudici que, així mateix, es notifique de manera individualitzada a les entitats beneficiàries afectades per aquesta, conforme amb el que es disposa en l'article 32.1 de la Llei 39/2015, d'1 d'octubre, del procediment administratiu comú de les administracions públiques, notificació que s'efectuarà a través de la Carpeta Ciutadana del Punt d'Accés General de l'Administració General de l'Estat en l'adreça web   
https://sede.administracion.gob.es/carpeta/home.htm.  
  
Contra la present resolució d'ampliació de terminis no es pot interposar cap recurs, sense perjudici del que siga procedent contra la resolució que pose fi al procediment, d'acord amb el que es disposa per l'article 32.3 de la Llei 39/2015.  
  
València, 16 de juny de 2020.- El vicepresident executiu de l'Agència Valenciana de la Innovació: Andres García Reche.